αγαθηι τυχηι. εδοξε τη βουλη και τω δημωι ουλπιος δημητριος ειπεν επιψηφιζομενου διογενους θεοδωρου επειδη αβα εκαταιου του ευξενιδου θυγατηρ γυνη δε ηρακωντος αριστομαχου γονεων τε επισημων και προγονων επιφανεστατων ουσα και ουδεμιαν φιλοτιμιαν η λειτουργιαν ευσχημονα παρητημενων αλλα και στεφανηφοριας και ιερωσυνας και αρχας και επιμελειας και πασας δημοτελεις χορηγιας η και ενδοξους υπηρεσιας ανυπερβλητως εκτετελεκο[τω]ν και πασης εξαιρετου τειμης τετυχηκο[των] μικρον ηγησαμενη την απο μονου του [γενους με]γαλαυχιαν ει μη και την απο της ιδιας [προς το]ν δ[ημον] ευποιιας προσκτησαιτο δοξαν [και δ]ια τουτο ιερ[ωσυ]νην μητρος θεων αυτεπαγγελ[τος αν]αλαβουσα ου μο[ν]ον οσα σεμνων γυναικων και [ιερειω]ν και του παλαιο[υ αιων]ος ην ιδια μεγαλοφρονως και ευγενως και ε[υ]σ[εβω]ς ετελεσεν αλλα και οσαι μεγαλαι των ανδρων φιλοτ[ειμων αρ]χιερωσυναι η και τινες αλλαι χορηγιαι και τα[υ]τας [μι]μησασθαι σπουδασασα πρωτον μεν ευθυς τας πρωτας προσοδους και θυσιας και ευχας τοις θεοις ποιουμενη την του ετους αρχην μετ ευφροσυνης και ευωχιας μεγαλοπρεπους εποιησατο τοι[ς με]ν γαρ βουλευταις πασιν και γερουσιασταις και ταυριασταις και ιατροις και παιδευταις και τοις ιδια και εξ ονοματος καλουμενοις εκ δυο κατ ανδρα δηναρ[ι]ων διανο[μ]ην ην ουπω τις αλλη προτερον εδωκεν τοις δε ε[ν] ταις φυλαις κατα πεντηκονταρχιαν διανενεμημ[ε]νοις ετι μην και υμνωδοις και τεκτωσιν και ιεροπ[λα]τειταις και ηρακλειασταις οινοπο[σ]ιον οσον οι ε[πι τ]οις μεγαλοις ονομασιν φιλοτειμουμ[εν]οι μετα [δε του]το παση νεομηνια και πασαις τα[ις ε]ν εκασ[τω μην]ι θυσιαις και εορταις και πατριοις ευ[χαις] δ[αψιλεστ]ατα και ιεροπρεπεστατα εξυπηρε[τησεν οσα] γαρ της εθιμου ιεροποιιας αναλωματα α[υτικα εδε]ξατο και οσα υπερ ευσεβειας επενοει παν[τα φιλ]οτειμως εποιησεν των μεν αναλωματω[ν κατ]αφρονησασα της δε ευδοξιας ουχ ολιγωρησα[σα τ]ελει και παρεπιδημουντων τινων των τε π[ερι τον] δημον δυναμενων και του πληθους ως ε[----]ειν[----]εαν αυτων αιτουμενων και των μαλλ[ον ---------------]ων αναδυομενων ουδεν τουτων [-------------] ημεραν ην ηθελησεν η πολις τω[ν --------] πασιν εδωκεν και καθολου δι ολ[ου ----------]ν και γυναιξιν φιλοτειμοτατη κ[αι αξιωτατη γε]γονεν δεδοχθαι επηνησθαι με[ν επι τουτοις αναγ]ορευ[εσ]θαι δε και στεφανου[σθαι αβαν εκαταιου εν πασιν ε]ορταις με[τε]χειν δε αυ[την και των αλλων] τειμων ευ[----- και] εικονων γ[ραπτων --------------] [--]εισγ[------------------] [---]λλ[-----------------] [----------------------].
Scythia Minor — Istros-Histria — ca. 150-200 AD — SEG 18.293 — SEG 24.1112
 ca. 150-200 AD 